ฝังเข็มยาคุมมาได้เกือบ 3 ปีละค่ะ ไม่รู้ว่าเป็นผลข้างเคียงส่วนใหญ่หรือไม่ แรกๆประจำเดือนมาเยอะแทบทุกเดือนและนานถึง 2 สัปดาห์ มาปีหลังเริ่มห่างแบบเดือนเว้นเดือนแต่จะมีลิ่มเลือด หรือมูกเลือดนำมาให้รู้ตัวก่อน ลิ่มสีเข้มออกเป็นก้อนยาวใหญ่ มูกสีน้ำตาลแดง ไม่รู้ผิดปกติมั้ย และจะมีอาการไมเกรนบ่อยและทรมาน เจ็บคัดนม หงุดหงิด ผมร่วงเยอะมาตลอด เจ็บแปลบๆ แถวหน้าอกข้างซ้ายไม่รู้ครงหัวใจมั้ย สิวรักษาเท่าไรก็ไม่หาย น้ำหนักขึ้นทั้งที่ทานไม่มาก ลดน้ำหนักลงได้แต่สรีระไม่ลงตาม ทุกอย่างที่เล่ามา คือผลข้างเคียงจากยาคุมฝีงเข็มมั้ยคะ ควรจะเอาไว้มั้ยหรือใส่ต่อดีคะ พอดีทำหมันไม่ได้ตอนคลอดบุตรจะให้ทำแต่แกว่าหาไม่เจอเพราะพังผืดเยอะเลยแนะให้ฝังแทน ช่วยแนะนำด้วยค่ะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง อยู่ได้ 3-5 ปีขึ้นกับชนิดของยาที่ฝัง ขณะฝังมีโอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-ปวดศีรษะ-อารมณ์แปรปรวน-น้ำหนักตัวขึ้น บวมน้ำ-มีขนดก และมีความต้องการทางเพศลดน้อยลงผลข้างเคียงอื่นๆของยาฝัง สามารถอ่านได้ที่นี่ดังนั้นจากอาการที่กล่าวมานั้น สามารถเป็นผลข้างเคียงที่เกิดจากระดับฮอร์โมนที่ออกมาจากยาฝังได้ อย่างไรก็ตามไม่ได้เป็นข้อบ่งชี้ให้นำยาฝังออกค่ะถ้าสามารถทนหรือปรับตัวกับผลข้างเคียงเหล่านั้นได้ หากรู้สึกว่ามีอาการมากจนรบกวนชีวิตประจำวันก็สามารถแจ้งแพทย์เพื่อเอายาฝังออกได้ทันที และเปลี่ยนวิธีการคุมกำเนิดเช่นอาจใช้ถุงยางอนามัยที่จะไม่ต้องได้รับฮอร์โมน หรือใช้ยาคุมกำเนิดแบบชนิดที่มีฮอร์โมนต่ำเพื่อลดผลข้างเคียง